**Referat fra generalforsamlingen 2023.02.02**

Tirsdag d. 31-01-2023 i Ilbro forsamlingshus kl. 19,45.

Erik Thomsen bød velkommen til 35 voksne og 5 børn som startede med at spise kl. 18,30.

Dagsorden iflg. Vedtægterne.

1. Valg af dirigent:

Erik Jørgensen blev valgt.

1. Valg af stemmetællere:

Ole Jensen og Bjørn Hansen blev valgt.

1. Formandens beretning:

Se særskilt dokument. Beretningen blev godkendt.

1. Regnskab:

Lene Vittrup gennemgik regnskabet. Det blev godkendt, se bilag.

1. Indkomne forslag:

Der var kommet 1 forslag om forhøjet kontingent: Enlige og pensionister: 100 kr. Børnefamilier 250 kr. Virksomheder/sponsorater: 1000 kr. Der blev snakket for og imod. Jens Tidemand foreslog at hvis der var en aktivitet, som krævede penge kunne man banke på døren.

Preben Petersen ønskede at træde ud af bestyrelsen. Erik Thomsen foreslog at Hanne Svanholm Nielsen overtager Prebens plads i resten af hans valgperiode! Der blev kommenteret at efter reglerne skulle 1. suppleanten tiltræde, men det ønskede Doris Jensen ikke. Erik Thomsens forslag blev vedtaget.

1. Valg:

På valg til bestyrelsen er: Erik Lilholt Thomsen og Edna Ludvigsen. Ingen af dem ønskede genvalg.

Bo Jakobsen, Lars K. Juul og Jesper Johannesen blev foreslået. Alle 3 blev valgt.

Suppleant: Ejvind Just ønskede ikke genvalg. Arne Overgård Larsen blev valgt. Doris Jensen er 1. suppleant.

Revisor: Hanne Jørgensen blev genvalgt.

Eventuelt: Der var en bred enighed om at det var godt, der kom yngre kræfter ind i bestyrelsen.

De havde en masse ideer til arrangementer for børnefamilierne her i byen. Der kom flere forslag på bordet, så nu har bestyrelsen noget at arbejde videre med. Der er stadigvæk stor tilslutning til fællesspisning som er for byens borgere.

Erik Thomsen takkede for stort fremmøde. Han takkede også bestyrelsen og ægtefæller for slid og slæb.

Hanne Svanholm takkede de afgående bestyrelsesmedlemmer for deres mange år i bestyrelsen.

Konstituering og bestyrelsesmøde er d. 7-02-2023 hos Lene Vittrup kl. 19.

Referent: Hanne Svanholm Nielsen.